ISRAEL-RAPORTTI EUROOPAN PARLAMENTISTA
EU:n rahoitus UNRWA:lle
Shalom ja tervetuloa ohjelman pariin!
Olemme Euroopan parlamentissa EU:n sydämessä.
Tänään keskustelemme EU:n rahoituksesta UNRWA:lle, -
YK:n palestiinalaispakolaisjärjestölle. Pohdimme, saako rahalle vastinetta.
Mukana keskustelemassa ovat: Peter Niedermüller, MEP Unkarista; -
Michael McCann, Israel―Britannia-liiton johtaja; -
ja Ruth Isaac ECI:stä. Tervetuloa ohjelmaan!
Aloitan teistä, Michael. Tervetuloa ohjelmaan! Tämä on ilo.
Kertoisitteko, mitä YK-avustusjärjestö UNRWA tekee?
Ja mitkä mielestänne ovat suurimmat huolenaiheet siihen liittyen?
UNRWA perustettiin vuonna 1949. Sille annettiin silloin mandaatti.
Sen rinnalla oli myös poliittinen tavoite.
Mandaatti oli tarjota keskeiset palvelut, joista ajan myötä syntyi -
kouluja ja sairaaloita niille, joita järjestön mandaatti koski.
Erillinen poliittinen tavoite oli saada pysyvä ja reilu ratkaisu Lähi-itään.
Se seurasi vuoden 1948 sotaa, -
joka alkoi, kun viisi arabimaata hyökkäsi Israeliin.
Ongelma on, että UNRWA:sta on tullut kaikkea muuta kuin se, -
mitä varten se suunniteltiin. Kuten Jared Kushner sanoi hiljattain, -
se on korruptoitunut ja tätä nykyä rauhan este.
UNRWA huolehtii palveluista joista valtion pitäisi huolehtia.
Britti- ja muut hallinnot huolehtivat omista koulutus- ja terveyspalveluista.
UNRWA huolehtii niistä, joten palestiinalaishallinnon ei tarvitse.
Niinpä se voi jatkuvasti kieltäytyä rauhanneuvotteluista, -
joissa pyritään kestävään, reiluun ratkaisuun.
Se on luopunut kaikista velvolli- suuksistaan huolehtia omistaan.
Nyt meillä on 1,2 miljardin dollarin virhe.
Niin paljon UNRWA maksaa meille vuodessa. Kerron, miksi se on virhe.
Vuosi sen jälkeen, kun UNRWA perustettiin, -
YK perusti pakolaisjärjestö UNHCR.
Se laati täysin uudet säännöt, -
sillä tajuttiin, että UNRWA:n sääntöjen mukaan pakolaisuus on periytyvää.
Se tarkoittaa, että pakolaisia on nyt 5,5 miljoonaa eikä 700 000, -
kuten heti sodan jälkeen. Siksi se on virhe.
UNRWA ei ratkaise ongelmia vaan luo niitä, ja se on nyt bisnestä, -
jota ei haluta lopettaa vaan jatkaa.
Se tarkoittaa, että veronmaksajien rahoja tuhlataan järjestöön, -
joka ei ikinä saavuta pysyvää, reilua ratkaisua, mitä varten se luotiin.
Ruth, kiitos, että tuuraatte Tomas Sandellia.
Paljon puhutaan palestiinalaispakolaisten ahdingosta.
Mutta juutalaispakolaisten ahdingosta vallitsee täysi hiljaisuus.
Heidät ajettiin pois kodeistaan arabimaissa vuonna 1948―52.
Heitä oli 800 000.
Heidän piti asettua uuteen juutalaisvaltioon.
Heidän liiketoimistaan ja kodeistaan varastettiin miljardeja dollareita.
Kansainvälinen yhteisö ei ole tunnustanut sitä eikä tiedottanut siitä.
Miksi mielestänne näin on?
Yksinkertaisesti koska kyse ei ole pakolaisista eikä heidän hädästään.
Kyse on koko UNRWA-bisneksestä, jota Michael ihan oikein kuvaili.
Sillä vain halutaan luoda ongelma v. 1948 perustetulle juutalaisvaltiolle.
Juutalaispakolaisia oli suunnilleen yhtä paljon -
kuin arabipakolaisia tuolloin.
He eivät ole ikinä saaneet osakseen minkäänlaista huomiota, -
eikä ole vakavasti pohdittu, miten heidän menetyksensä korvattaisiin.
Ylipäätään heidän historiaansa ja etnistä puhdistusta ei ole tunnustettu.
Se ei sovi narratiiviin. Se on niin yksinkertaista.
He ajavat yksipuolista poliittista narratiivia.
En usko, että sitä lähiaikoina tunnustetaankaan.
Kaksituhatta vuotta historiaa Lähi-idässä on pyyhitty pois, -
kun juutalaiset eivät enää voi asua -
monissa Lähi-idän ja Pohjois-Afrikan maissa, joissa he ennen asuivat.
Peter, tervetuloa taas ohjelmaan!
Mahtavaa, että täällä Euroopan parlamentissa on kaltaisianne ystäviä.
Tukenne Israelille ja juutalaisille on todella huomionarvoista.
Olette johtava parlamentaarikko täällä Euroopan parlamentissa.
Mikä on näkemyksenne UNRWA:sta? Tuleeko sen rahoittamista jatkaa -
eurooppalaisten verorahoilla? EU:han on UNRWA:n suurin rahoittaja.
Kiitos kutsusta. Tämä on ilo.
Mielestäni ongelmassa on kaksi puolta.
Yhtäältä tulee ehdottomasti arvostaa UNRWA:n humanitaarista työtä.
Mielestäni ongelma on, että UNRWA:sta tuli poliittinen järjestö.
Humanitaaristen asioiden lisäksi se ajaa poliittisia kysymyksiä.
Näen UNRWA:ssa selviä merkkejä Israel-vastaisuudesta.
Mielestäni se on ongelma. Jos se on YK-järjestö, -
joka toivoo EU:lta tukea, silloin sen pitäisi olla poliittisesti puolueeton.
Nyt asia ei ole niin.
Siksi mielestäni UNRWA:n toimintaa tulee valvoa erittäin tarkasti.
Meidän tulee tukea kaikkea ja kaikkia, jotka kannattavat rauhaa Lähi-idässä.
Valitettavasti UNRWA:n tapauksessa sillä on joitain muita aikeita -
ja sen toiminnan takana on poliittista manipulointia.
Siksi mielestäni UNRWA:n toimintaa tulee tutkia tarkasti.
Hyvä. Michael, miksi EU ja jäsenmaat edelleen rahoittavat UNRWA:a?
Nythän EU on YK-järjestön suurin rahoittaja, -
kun Trumpin hallinto lopetti UNRWA:n rahoittamisen kokonaan.
UNRWA ei ole onnistunut asuttamaan pakolaisia uudelleen.
Se on luonut uusia pakolais- sukupolvia 3. ja 4. polveen.
Ja se maksaa miljardeja puntia ja miljardeja euroja.
Uskon, että kyseessä on väärien syiden sekoitus.
On olemassa myös yksi pakottava syy, mikä on ihan aito, kuten Peter sanoi.
On olemassa aito huoli.
Olen vieraillut alueella parlamentaarik- kona ja muussa roolissa.
Olen kuullut ihmisiltä kentällä, -
joten tiedän, että UNRWA tekee hienoa työtä mm. koulutuksen saralla.
Ongelmana on, että Hamas ja muut terroriryhmät käyttävät -
kouluja ja sairaaloita tukikohtina ja asevarastoina.
On olemassa aito halu auttaa hädässä olevia. Se on täysin pätevä syy.
Mutta on olemassa myös harhaan- johdettu käsitys oikeasta ja väärästä, -
koska palestiinalaiset propagandistit ovat syöttäneet valhenarratiivia.
He syöttävät ihmisille ajatusta, että Israel on kohdellut heitä väärin.
He itse ovat käynnistäneet kolme sotaa vuosina 1948, 1967 ja 1973.
Lisäksi he ovat vastuussa useista väkivallan uhreista vuosittain.
Mutta he syyttävät siitä muita. Eivät ota vastuuta omista teoistaan.
Tämän harhautuksen takia monet katsovat asiaa väärien linssien läpi.
Ja viimein on olemassa itseinho, joka näkyy selvimmin -
Britannian työväenpuolueessa, johon itsekin kuuluin aiemmin.
Se on lännen itseinhoa: Kaikki, mitä länsi tekee, on väärin.
Siksi pitäisi liittoutua niiden kanssa, jotka ovat meitä vastaan.
Selvimmin sitä harjoittaa Britannian työväenpuolue Corbynin johdolla.
Näen samanlaista käyttäytymistä muuallakin EU:ssa.
Siksi maat, kuten Ruotsi ja Alankomaat, yrittävät täyttää tyhjiön.
Ehdottamalla, että he täyttävät USA:n jättämän rahoitusvajeen, -
he johdattavat palestiinalaiset johtopäätökseen, -
ettei heidän tarvitse tulla neuvottelemaan -
ja että UNRWA huolehtii jatkossakin palveluista heidän puolestaan.
Ruth, miksi kansainvälinen yhteisö syyttää Israelia -
palestiinalaispakolaisten ahdingosta, kun palestiinalaisjohtajat -
vaativat paluuoikeutta? Sehän tarkoittaa juutalaisvaltion tuhoa.
Ja miksi vaietaan siitä, miten muut arabit kohtelevat palestiinalaisia?
Heitähän kohdellaan huonommin kuin kolmannen luokan kansalaisina.
Kuten Michael sanoi, on olemassa taloudellinen hinta.
Se on yli miljardi dollaria vuodessa.
Humanitaarista ongelmaa yritetään ratkaista UNRWA:n avulla, -
mutta itse asiassa UNRWA:lla on luotu vielä suurempi ongelma, -
koska sillä pitkitetään tätä surullista tilannetta.
Miljoonista ihmisistä tuli pakolaisia, kun osmanivaltakunta hajosi -
ja syntyi uusia valtioita.
Palestiinalaisia on todellakin kohdeltu kolmannen luokan kansalaisina -
näillä pakolaisleireillä.
Heillä ei ole mahdollisuutta mennä eteenpäin elämässään.
Palestiinalaisjohtajat ja ylipäätään arabijohtajat käyttävät heitä -
pelinappulana Israelia vastaan.
Se on hyvin todellinen humanitaarinen ongelma, joka tulee ratkaista.
Sen voi ratkaista vain kovilla tosiasioilla ja totuudella.
Peter, palestiinalaispakolaisten hätä herättää voimakkaita tunteita.
Se on arkaluonteinen asia.
Mutta sillä myös lyödään Israelia, erityisesti Euroopan parlamentissa.
Miksi mepit, jotka pitävät esillä tätä asiaa ja tukevat UNRWA:a, -
suhtautuvat Israeliin hyvin vihamielisesti -
eivätkä ikinä puhu palestiinalaispako- laisten hädästä arabimaailmassa?
Esimerkiksi Libanonin pakolaisleireillä asuvilta palestiinalaispakolaisilta -
estetään yliopistokoulutuksen hankkiminen.
Heitä ei päästetä hyviin ammatteihin. He kohtaavat vakavaa syrjintää.
Sama Syyriassa. Assadin hallinto on murhannut yli 4 000 palestiinalaista.
Irakissa palestiinalaisia uhkaa etninen puhdistus.
Silti maailma vaikenee tästä asiasta.
Miten tärkeää on pitää sitä esillä, jos välittää palestiinalaisten hädästä?
Tuo on totta. Palestiinalaiskysymyksestä on tullut -
Euroopan parlamentissakin poliittisen ja informaatiomanipulaation kohde.
Se on hyvin selvää. On esimerkiksi monia näyttelyjä -
itkevistä palestiinalaislapsista Gazassa.
Mutta ikinä ei ole ollut näyttelyä itkevistä juutalaislapsista -
Gazasta tai muilta palestiinalais- alueilta tulleen iskun jälkeen.
Todellisuudessa tällä halutaan vain syyttää Israelia -
ja sanoa, ettei Israel ole kyllin humaani eikä hyvä.
Ne liittyvät vanhoihin tabuihin.
Ikävä kyllä ne juontavat pitkälti juurensa Euroopan vasemmistoon.
Kuulun sosialistien ja demokraattien ryhmään itsekin.
Tämä on vanha eurooppalaisvasemmiston tabu: -
käyttää palestiinalaiskysymystä lyömäaseena Israelia vastaan.
On myös toinen asia. Palestiinalais- hallinnolla on koulukirjoja, -
joissa lapsia opetetaan vihaamaan Israelia ja juutalaisia.
Jos koulukirjat ovat sellaisia, miten voi odottaa rauhanprosessia -
tai edistää rauhaa?
Mielestäni on palestiinalaishallinnon vastuulla hoitaa asia -
ja tietysti huolehtia palestiinalaisista Libanonissa, Syyriassa ja muualla.
Kukaan ei puhu heidän kohtalostaan. Meidän velvollisuutemme -
on tehdä selväksi, että palestiina- laisten ongelmista puhumista -
käytetään usein symbolisena aseena Israelia vastaan. Sen pitää muuttua.
Mitä mielestänne voidaan tehdä?
Välitämme Israelista, palestiinalaisista ja arabeista.
Haluamme rauhallisen ja vakaan Lähi-idän.
Palestiinalaispakolaisia kohdellaan arabimaissa todella huonosti.
Miten tätä tietoutta voisi lisätä Euroopan parlamentissa?
Ensinnäkin pitää tehdä loppu aiemmin mainitsemistani vanhoista tabuista.
Pitää avata ovet ja ikkunat ja sanoa: -
"Meillä Euroopan unionissa on arvoja, oikeuksia ja perusperiaatteita."
Niitä tulee noudattaa myös palestiinalaisten suhteen -
eikä käyttää asiaa lyömäaseena Israelia vastaan.
Se on yksi asia. Toinen on se, mitä yritän selittää koko ajan.
Meidän pitää muuttaa sitä tapaa, jolla Lähi-idän tilanne esitetään.
Palestiinalaisten näkökulman lisäksi -
tulee tuoda esiin myös Israelin näkökulma.
Mitä tämä tilanne merkitsee israelilaisten kannalta?
Ajattelutavassamme täytyy tapahtua todellisia muutoksia.
Michael, luen nyt järkyttäviä lukuja UNRWA:n rahoituksesta.
Nämä ovat vuodelta 2017.
UNRWA:n suurin rahoittajamaa oli USA yli 322 miljoonalla punnalla.
Toiseksi suurin rahoittaja oli EU -
107 miljoonalla punnalla eli 120 miljoonalla eurolla.
Saudi-Arabia on listalla viidentenä 40 milj. punnalla eli 45 milj. eurolla.
Arabiemiirikunnat rahoitti sitä alle 10 miljoonalla punnalla.
Tilastot ovat selvät. Iranin osuus on naurettavan pieni.
Sen rahoitussumma UNRWA:lle on jotain 20 000.
Miksi arabimaat rahoittavat UNRWA:a niin vähän?
Palestiinalaiset odottavat, että länsi ja Eurooppa huolehtivat rahoituksesta.
Asia on yksinkertainen. YK:ssa on lähes 200 maata.
Niistä puolet eivät ole demokratioita.
Niistä iso osa ei rahoita minkäänlaisia operaatioita maailmalla.
USA maksaa YK:n budjetista 22 % ja sen lisäksi UNRWA:lle.
UNRWA:n rahoitus on erillään YK:n vuosittaisesta rahoituksesta.
Se juontaa juurensa mandaattiin ja politiikkaan.
UNRWA:n mandaatti on huolehtia peruspalveluista.
Se sanoo, ettei reilun ratkaisun hakeminen ole sen soveltamisalaa.
Tällä viikolla Gunness UNRWA:sta oli Britanniassa kertomassa -
työväenpuolueelle, miksi Euroopan täytyy täyttää USA:n jättämä aukko.
Minusta siis näyttää, että UNRWA:n virkamiehet osallistuvat politiikkaan, -
vaikka he väittävät, ettei heillä ole sellaista vastuuta.
Mutta mandaatin suhteen ongelma on se, että miten sitä voi muuttaa, -
kun YK:n 200 jäsenmaata ei ikinä puolla mandaatin muuttamista, -
huolimatta siitä, että etteivät ne osallistu työn rahoittamiseen.
YK korvasi Kansainliiton, joka luhistui, sillä kukaan ei ottanut sitä vakavasti.
YK:ta ylläpidetään keinotekoisesti, sillä vaihtoehtoakaan ei ole.
Näitä ongelmia ei ratkaista, ennen kuin perustukset on korjattu.
Ruth, kaikkien, jotka välittävät Israelista, tulee välittää -
palestiinalaispakolaisten ahdingosta.
He elävät kurjuudessa kolmannen luokan kansalaisina.
Heitä estetään matkustamasta, ammatissa toimimisesta, -
yliopistokoulutuksesta ja saamasta passeja.
Heidät pidetään pysyvästi pakolaisen asemassa, -
eikä heitä kotiuteta maihin, jonne arabijohtajat pakottivat heidät v. 1948.
Miten tärkeää on meidän Israelin tukijoina -
ottaa yhteyttä meppeihin ja EU-elimiin ja nostaa tämä vakava asia esiin?
Hyvin tärkeää, totta kai.
Välitämme palestiinalaisista, niistäkin, jotka ovat kanssamme eri mieltä.
Täällä parlamentissa oli hiljattain eräs hyvin tärkeä ja kiintoisa tapahtuma.
Sinne tuli puhumaan kaksi palestiinalaista arabimuslimia.
Olin aiemmin yrittänyt saada heitä tänne. He molemmat puhuivat hyvin.
He puhuivat tilanteestaan hyvin rehellisesti.
Toinen on palestiinalainen toimittaja Bassem Eid, jonka ehkä tunnetkin.
Toinen oli jordanianpalestiinalainen, joka on virallisesti pakolainen.
Hän sanoo, ettei hänellä ole oikeuksia Jordaniassa.
On toisen luokan kansalainen. Koska hän piti asiaa esillä Jordaniassa, -
hänen piti paeta Britanniaan. Muuten hänet olisi tapettu.
Meidän pitää lisätä tietoutta. Ikävä kyllä kaikki mepit eivät tiedä asiasta.
Kaikki eivät myöskään ole avoimia kuulemaan asian toista puolta.
He ovat tottuneet yksipuoliseen kerrontaan. Kun heille sanoo, -
että palestiinalaisten kärsimys on suoraa seurausta EU:n linjauksista, -
he syyttävät siitä Israelia tai eivät usko meitä.
Tarvitaan tietouden lisäämistä ja siltojen rakentamista.
Olemme yrittäneet tehdä sitä. Rohkeat palestiinalaiset, -
jotka uskaltavat ylittää kanssamme sillan, kohtaavat paljon vastustusta.
Osa saa tappotuomioita. Sitä ei voi hyväksyä.
En ymmärrä, miksei EU tuomitse tällaista ihmisoikeuksien rikkomista -
vaikka se väittää välittävänsä palestiinalaisista.
Peter, miten tärkeää on, että katsojat ottavat yhteyttä meppeihin -
ja ottavat esiin sen, miten UNRWA käyttää verorahoja väärin -
ja poliittisena aseena?
Myös palestiinalaisten ahdingosta arabimaailmassa vaietaan.
Heitä pidetään huonommin kuin kolmannen luokan kansalaisia.
Yritän selittää koko ajan täällä parlamentissa, -
että tehtävämme ei ole syyttää Israelia eikä palestiinalaisia.
Meidän pitää toimia siltana, kuten Ruth sanoi, ja olla objektiivisia.
Tällä hetkellä Euroopan parlamentilla on hyvin yksipuolisia linjauksia.
Ei pidä sanoa, että me vain huolehdimme palestiinalaisista, -
sillä Israel on "miehitysvalta".
Se ei ole totta. Tarvitaan uusia lähestymiskulmia keskusteluun.
On hyvin tärkeää korostaa jälleen kerran, -
että vanhoilla tabuilla ei saavuteta mitään.
Tarvitaan uutta ja tuoretta näkökulmaa.
Siksi yritän tuoda Israelia ja sen näkemyksiä Euroopan parlamenttiin -
avartaakseni keskustelua ja raivatakseni sille tilaa.
Muussa tapauksessa ei saavuteta mitään.
Michael, ohjelma-aikaa on jäljellä kolmisen minuuttia.
Millaisia vaikutuksia olisi EU:lle ja sen instituutioille, -
jos UNRWA:n sijaan satsattaisiin projekteihin ja toimintoihin, -
jotka edistävät israelilaisten ja palestiinalaisten sopua?
Mielestäni se on ratkaisevan tärkeää. On yksi ensisijainen asia.
Työskentelin aiemmin ammattiliitossa. Neuvottelin palkoista ja työehdoista.
Neuvotteluilla on aina oltava aikaraja.
UNRWA täyttää ensi vuonna 70.
Se ei ole saavuttanut kestävää ja reilua sopimusta.
Miksei? Koska UNRWA:n tehtävä on tuhoon tuomittu.
Ellei neuvotteluille aseteta aikarajaa ja pakota ihmisiä neuvottelemaan, -
ratkaisuun ei päästä ikinä. Tapasin sanoa politiikassa vasemmalla oleville:
Unohtakaa menneet. Unohtakaa viha ja ongelmat. Minä unohdan omani.
Tuodaan osapuolet neuvottelemaan. Siinä palestiinalaisjohto epäonnistuu.
Jos he uskovat, että amerikkalaiset, britit ja kaikki ovat heitä vastaan, -
todistakaa se: tulkaa neuvottelemaan. Osoittakaa tahtovanne sopua.
Jos vastaosapuoli ei ole valmis rauhaan, teillä on oikeus syyttää sitä.
Todellisuudessa he ovat keksineet valheen, ettei Israel halua rauhaa.
Israel on valmis neuvottelemaan. Heidänkin pitäisi.
Ruth, kun tarkastellaan Syyrian tilannetta ja sotaa, -
käsillämme on suurin pakolaiskriisi sitten toisen maailmansodan.
UNRWA:a rahoitetaan yli miljardilla Yhdysvaltain dollarilla, -
eikö ole vaarana, ettei ole resursseja auttaa aitoja pakolaisia, -
kuten syyrialaispakolaisia, sillä rahoitus puuttuu?
Ehdottomasti. Minulla on sellainen käsitys, että palestiinalaisasia -
on suurin avustuskohde koko maailmassa.
Syyriassa ja Afrikassa tapahtuu monia julmuuksia, -
joiden uhrit eivät saa rahaa eikä mediahuomiota.
Kun Assadin hallinto pommitti Etelä- Syyriaa, poliitikkoja ei kiinnostanut, -
ei edes täällä europarlamentissa.
Kaikki huomio oli kiinnittyneenä palestiinalaisasiaan ja Gazaan.
Tämä epäoikeudenmukaisuus haittaa niin palestiinalaisia -
kuin muitakin Lähi-idässä.
Etelä-Syyrian aktivistit ja poliitikot sanovat samaa.
Ruth, Michael ja Peter, kiitos, että olitte mukana ohjelmassa.
Kiitos, että seurasit ohjelmaa, jossa aiheena oli UNRWA:n rahoitus.
Meidän ei saa sallia verorahojemme valumista poliittiseen agendaan, -
joka ei lievitä aitojen palestiinalaispakolaisten ahdinkoa.
He kärsivät arabimaissa, joissa heitä pidetään alempiarvoisina kansalaisina.
Siihen tulee keskittyä. Arabijohtajat tulee vetää vastuuseen, -
kuten myös EU:n rahoitus näihin projekteihin. Kiitos seurasta!
Suomennos: Marianne Tenetz